MF «Baldur»

MF «Baldur», tidligere MF «Vågan», er en bilferge bygd ved Bolsønes Verft i 1979 som ble overlevert til Vesteraalens Dampskibsselskab for rutefart i  Vestfjordsambandet mellom Svolvær-Skutvik via Skrova, som var skipets primærsamband frem til april 2013 da MF «Røst» overtok sambandet.

Fergen er overbygd fra baug- til hekkport og er sertifisert til å kunne gå i fartsområde 4. Passasjersalong, kafeteria, bysse, messe og mannskapslugarer er plassert under bildekket. Det er også en passasjersalong på dekket over bildekk.

MF «Vågan» ble levert med en lengde på 56,3 meter og en kapasitet på 45 personbilenheter, men ble forlenget med 12 meter i 1989 og økte kapasiteten til 59 pbe.

I oktober 2014 ble «Vågan» solgt til det islandske rederiet Sæferđir, og hun ble døpt om til «Baldur». «Baldur» ankom Reykjavík 14. oktober, og skal etter planen settes i drift i et samband på Breidafjord mellom Stykkishólmur og Brjánslækur, via Flatey.

Rederihistorie 
 Vesteraalens Dampskibsselskab (VDS) : 1979 – 1987.
 Ofotens og Vesteraalens Dampskibsselskab (OVDS) : 1987 – 2006
 Hurtigruten Group ASA: 2006 – april 2007 (navneendring)
  Hurtigruten ASA: april 2007 – oktober 2008
 Torghatten Nord AS: oktober 2008 – 8. oktober 2014
 Sæferđir: 8. oktober 2014 –

Se også 
 MF «Skutvik» – som ble bygd for samme samband
 MF «Bognes» – som er en tilsvarende ferge

Referanser

Eksterne lenker 
 
 
  Sæferđir
  Torghatten Nord  - Skipsinfo

Ferger
Transport på Island
Skip fra 1979
Skip bygget ved Bolsønes verft
Artikler i sjøfart-prosjektet